রায়ান জন ক্যাম্পবেল (; জন্ম: ৭ ফেব্রুয়ারি, ১৯৭২) পার্থে জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে একদিনের আন্তর্জাতিকে অংশ নিয়েছেন তিনি। এছাড়াও তিনি হংকং ক্রিকেট দলের পক্ষে খেলেছিলেন। 'ক্যাম্বো' ডাকনামে পরিচিত রায়ান ক্যাম্পবেল দলে মূলতঃ উইকেট-রক্ষকের দায়িত্ব পালন করেছেন। আক্রমণধর্মী ব্যাটসম্যান হিসেবে তার পরিচিতি রয়েছে। বর্তমানে নেদারল্যান্ডস ক্রিকেট দলে কোচের দায়িত্বে রয়েছেন।   প্রারম্ভিক জীবন  ১৯৯৪ সালে অস্ট্রেলিয়ান ক্রিকেট একাডেমিতে অন্তর্ভুক্ত হন। একাডেমি দলের পক্ষে এপ্রিল, ১৯৯৫ সালে প্রথম-শ্রেণীর ক্রিকেটে নিউজিল্যান্ড ক্রিকেট একাডেমির বিরুদ্ধে খেলেন।First-class matches played by Ryan Campbell – CricketArchive. Retrieved 28 January 2016. ১৯৯৫-৯৬ মৌসুমে পশ্চিম অস্ট্রেলিয়ার পক্ষে ক্যাম্পবেলের অভিষেক ঘটে। ফেব্রুয়ারি, ১৯৯৬ সালে জাতীয় একদিনের প্রতিযোগিতা হিসেবে মার্কেন্টাইল মিউচুয়াল কাপে তার এ সুযোগ ঘটে।List A matches played by Ryan Campbell – CricketArchive. Retrieved 28 January 2016. মূলতঃ বিশেষজ্ঞ ব্যাটসম্যান হিসেবে অংশ নেন ও অ্যাডাম গিলক্রিস্ট উইকেট-রক্ষণের দায়িত্বে থাকেন। কিন্তু, ১৯৯০-এর দশকের শেষার্ধে গিলক্রিস্টকে জাতীয় দলে অন্তর্ভুক্ত করা হলে তিনি তার স্থলাভিষিক্ত হন। ১৯৯৭-৯৮ মৌসুমে অস্ট্রেলিয়া এ দলের পক্ষে প্রথমবারের মতো খেলেন ও দলের সাথে আয়ারল্যান্ড এবং স্কটল্যান্ড সফরে যান। ১৯৯৮ সালের শেষদিকে অস্ট্রেলিয়া এ দলের পক্ষে বড়দের বিপক্ষে অনুষ্ঠিত খেলায় মাইকেল স্ল্যাটারকে নিয়ে ব্যাটিং উদ্বোধনে নেমেছিলেন।Australia v Australia A, Other List A matches in Australia 1997/98 – CricketArchive. Retrieved 28 January 2016. সর্বশেষ ২০০৫—০৬ মৌসুমে লুক রঙ্কির পরিবর্তে পশ্চিম অস্ট্রেলিয়ার পক্ষে খেলেছিলেন।   খেলোয়াড়ী জীবন  ২০০২ সালে অস্ট্রেলিয়া দলের পক্ষে কেবলমাত্র দু'টি একদিনের আন্তর্জাতিকে খেলার সুযোগ পেয়েছেন তিনি। জানুয়ারি, ২০০২ সালে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে তার।(14 January 2002). "Campbell replaces Gilchrist for VB Series Match against New Zealand" – ESPNcricinfo. Retrieved 28 January 2016. নিউজিল্যান্ডের ইনিংসে শেন ওয়ার্নের বলে মার্ক রিচার্ডসনকে স্ট্যাম্পিং করেন। পরবর্তীতে মার্ক ওয়াহের সাথে ব্যাটিং উদ্বোধনে নামেন ও ৫২ বলে ৩৮ রান তোলেন। এরপর ড্যানিয়েল ভেট্টোরির বলে আউট হন।VB Series, 4th Match: Australia v New Zealand at Sydney, Jan 17, 2002 – ESPNcricinfo. Retrieved 28 January 2016. এরপর একই বছরের ডিসেম্বরে শ্রীলঙ্কার বিপক্ষে অন্য আরেকটি আন্তর্জাতিকে অংশ নেন।(18 December 2002). "Australian squad for the VB Series match v Sri Lanka in Perth on 22 December" – ESPNcricinfo. Retrieved 28 January 2016. ছয় নম্বরে ব্যাটিংয়ে নেমে ১৮ বলে ১৬ রান সংগ্রহ করেন তিনি।VB Series, 5th Match: Australia v Sri Lanka at Perth, Dec 22, 2002 – ESPNcricinfo. Retrieved 28 January 2016. উভয়ক্ষেত্রেই তিনি গিলক্রিস্টের পরিবর্তে অংশ নেন।  অস্ট্রেলিয়ায় ঘরোয়া ক্রিকেটকে বিদায় জানিয়ে প্রচারমাধ্যমে জড়িয়ে পড়েন, রেডিওতে ক্রীড়া উপস্থাপক ও টেলিভিশনে ক্রিকেট ধারাভাষ্যকারের ভূমিকায় অবতীর্ণ হন। ২০০৮ সালে অনুমতিবিহীন ইন্ডিয়ান ক্রিকেট লিগে (আইসিএল) আহমেদাবাদ রকেটসের পক্ষে এক মৌসুম খেলেন।"Ryan Campbell and Nazimuddin sign for ICL" – ESPNcricinfo. Retrieved 28 January 2016. এপ্রিল, ২০১২ সালে হংকংয়ে পাড়ি জমান।(28 July 2012). " Ryan Campbell appointed as new KCC Head Coach" – Kowloon Cricket Club. Retrieved 28 January 2016. সেখানে তিনি কাউলুন দলের পক্ষে খেলোয়াড় ও কোচের দায়িত্বে থাকেন। ২০১৬ সালে ৪৩ বছর বয়সে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে হংকং দলের সদস্য মনোনীত হন তিনি।"Hong Kong pick ex-Australia keeper Campbell for WT20" – ESPNcricinfo. Retrieved 28 January 2016.   তথ্যসূত্র    আরও দেখুন   বয়েড র‌্যাঙ্কিন  হংকং জাতীয় ক্রিকেট দল  ২০১৬ আইসিসি বিশ্ব টুয়েন্টি২০  দু’টি আন্তর্জাতিক দলে অংশগ্রহণকারী ক্রিকেটারদের তালিকা   বহিঃসংযোগ       বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলীয় উইকেট-রক্ষক বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:হংকং জাতীয় ক্রিকেট দলের কোচ বিষয়শ্রেণী:হংকংয়ের উইকেট-রক্ষক বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার বিষয়শ্রেণী:হংকংয়ে দেশত্যাগী অস্ট্রেলীয় বিষয়শ্রেণী:হংকং বংশোদ্ভূত অস্ট্রেলীয় বিষয়শ্রেণী:আহমেদাবাদ রকেটসের ক্রিকেটার বিষয়শ্রেণী:নেদারল্যান্ডসে অস্ট্রেলীয় প্রবাসী ক্রীড়াবিদ বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার বিষয়শ্রেণী:নেদারল্যান্ডস জাতীয় ক্রিকেট দলের কোচ বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার বিষয়শ্রেণী:উইকেট-রক্ষক বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ